open-index/open-wikipedia-markdown huggingface dataset:
Hallfred Vandrådeskalds saga

***Hallfred Vandrådeskalds saga*** (norrønt *Hallfreðar saga vandræðaskálds* eller *Hallfreðar saga*) er en islendingesaga fra 1200-tallet. Historien foregår i Norge og på Island omkring år 1000 og handler om Hallfred Vandrædaskald (ca 960-1007) som var skald hos kong Olav Tryggvason. Sagaen har blitt beskrevet som «an amusing and accomplished work with links to several other sagas.»

Sagaen regnes sammen med Gunnlaug Ormstunges saga, Kormáks saga og Sagaen om Bjørn Hitdølakjempe til en gruppe sagaer som kalles «skaldesagaer»: de har en skald som hovedperson, og har en kjærlighetsintrige. I sagaen om Hallfred fortelles det om hans ulykkelige kjærlighet til Kolfinna Ámundadóttir, og det er sitert noen av hans strofer om henne. I tillegg til kjærlighetshistorien bruker sagaen mye tid på å skildre hovedpersonens omvendelse til kristentroen. Den skildringen av Hallfred som gis i sagaen er sterkere preget av kristendommen enn det bilde av skalden som man får gjennom å lese kvadene hans.

Sagaen finnes i håndskriftet Möðruvallabók. I Flateyarbok og noen andre håndskrifter er den skrevet inn som en del av Olav Tryggvasons saga. Den er oversatt til bokmål av Charles Kent i 1928 som *Sagaen om Hallfred Vandrådeskald* og tidligere av Gerhard Gran i 1888 som *Halfred Vandraadeskald*.; siste oversettelse ved Marianne Ustvedt i fembindsverket *Islendingesagaene*, 2014.

## Referanser
Vasilisa Marzaljuk

**Vasilisa Marzaljuk** (belarusisk: Васіліса Аляксандраўна Марзалюк; født 23. juni 1987) er en belarusisk bryter som bryter fristil i 72-kilosklassen. Hun representerte Belarus under Sommer-OL 2012 i London, hvor hun tapte bronsemedaljen i klassen fri stil kvinner 72 kg.

Under Sommer-OL 2020 i Tokyo som ble arrangert i 2021, ble hun utslått i omspillet. 

## Referanser


## Eksterne lenker
*
Litteraturåret 1812

## Hendelser
* Samuel Taylor Coleridge holder en forelesningsserie om drama og Shakespeare 
* Washington Irving begynner som redaktør for *Analectic* magasin.
* Frederick Marryat blir forfremmet til løytnant etter fremragende sjøtjeneste under 1812-krigen.
* Det gjenoppbygde Theatre Royal Drury Lane åpner i 10. oktober.

## Nye bøker
### Skjønnlitteratur
*Amelia Beauclerc – *The Castle of Tariffa*
*Bridget Bluemantle – *[[The Vindictive Spirit]]*
*Maria Edgeworth:
***[[The Absentee]]*
***[[Emilie de Coulanges]]*
***[[Vivian (bok)|Vivian]]*
**[[Brødrene Grimms eventyr]]*,bind 1
*Ann Hatton – *[[The Fortress del Vechii]]*
*Anthony Frederick Holstein – *The Modern Kate*
*Charles Robert Maturin – *[[The Milesian Chief]]*
*Henrietta Rouviere Mosse – *[[Arrivals from India]]*
*Rebecca Rush – *[[Kelroy]]*
*George Soane – *The Eve of San Marco*
*Louisa Stanhope – *[[The Confessional of Valombre]]*
*Elizabeth Thomas – *The Vindictive Spirit*
*Jane West – *[[The Loyalists: An Historical Novel]]*
*Johann David Wyss – *[[Den sveitsiske familien Robinson]]*

### Sakprosa
*John Galt – *Cursory Reflections on Political and Commercial Topics*
*Georg Wilhelm Friedrich Hegel – *Die objektive Logik*
*W. M. Leake – *Greece*
*James Maitland, 8. jarl av Lauderdale – *The Depreciation of the Paper-currency of Great Britain Proved*
*John Nichols – *The Literary Anecdotes of the 18th Century*, bind 1
*Percy Bysshe Shelley – *Declaration of Rights*

### Nye drama
*Joanna Baillie – *Orra*

### Poesi
*Lord Byron – *[[Childe Harold's Pilgrimage]]*
*Percy Bysshe Shelley – *[[The Devil's Walk: A Ballad]]*
*Anna Laetitia Barbauld – *[[Eighteen Hundred and Eleven]]*

## Fødsler

## Dødsfall

## Referanser


## Eksterne lenker
*
Frösömarkedet

**Frösömarkedet**, også kalt **Gregoriemarkedet** eller *Gregorimarsnen* (jemtsk), er et årlig marked i Jämtland i Sverige. Her ble det bl.a. omsatt varer fraktet på vinterføre fra Levanger i Nord-Trøndelag. Frösömarkedet arrangeres i vår tid over tre dager i begynnelsen av mars i byen Östersund.

## Historie
Frösömarkedet er kjent allerede fra 1000-tallet og ble arrangert i forbindelse med Jemtlands allting. Markedet har gjennom tidene vært Jemtlands viktigste, og nevnes i den eldste Frostatingsloven.  Etter kristendommens innføring falt markedet sammen med Gregoriusdagen, som ga det nye kristne navnet. År 1798 ble markedet flyttet fra øya Frösö til den nye byen Östersund på fastlandet.

Markedet ble holdt på vinteren fordi det var lettest å transportere store varemengder med hest og slede på snøføre og over islagte vann. Tidspunktet var også utenom de store onnene i jordbruket. Det var nær sammenheng i tid mellom  Levangermarkedet og Frösömarkedet.

## I dag
Dagens Gregoriemarked er en opplevelse av historien. Bønder selger også i dag varer på markedet. Markedsferd med hest og slede finansieres gjennom et EU-projekt.

## Eksterne lenker
*  Gregoriemarknaden
* Bilder 2006
Lillan Westli

**Lillan Elisabeth Westli** (født 15. februar 1972) er en norsk tidligere skøyteløper. Hun representerte Norge og Kongsvinger Idrettslag.

## Personlige rekorder

## Meritter
### Internasjonale mesterskap
Junior-VM på skøyter deltatt i ett VM ved en konkurranse.
:* Calgary 1991 i sammenlagt.
::* beste resultat 20.-plass sammenlagt i Calgary 1991.

### Sammenlagt i [[Verdenscupen på skøyter|verdenscupen]]

0 = ikke samlet poeng under nevnte sesong, men deltatt.

## Referanser


## Eksterne lenker
* 
*  Profil på Jakub Majerski's Speedskating database (Adelskalender distanser og sammenlagt)
*  Profil på ISU sine nettsider. (distanseresultater)
*  Profil på The-Sports.org (noen resultater)
*  Profil på Effesport.nl (noen resultater)
Giuseppe Sammartini

**Giuseppe Baldassare Sammartini** (1695–1750) var en italiensk oboist og komponist.

Sammartini ble født i Milano som sønn av den franske oboisten Alexis Saint-Martin og Girolama de Federici. Faren gav sine barn musikkundervisning og broren Giovanni ble en kjent komponist som fikk en enda større musikkhistorisk betydning enn Giuseppe.

Giuseppe Sammartini var oboist ved *Regio Ducal Teatro* i Milano før han rundt 1728 reiste til London for å spille under Georg Friedrich Händel ved *King's Theater*. Han ble en svært berømt obovirtuos i England, men komposisjonene hans var det lenge lite etterspørsel etter. Noen av dem ble utgitt posthumt og ble da ganske populære.

I dag er Sammartini først og fremst kjent av oboister; *Sonate i G-dur* for obo og basso continuo hører til standardrepertoaret for instrumentet.

## Referanser


## Litteratur
* Brown, A. Peter. «Approaching Musical Classicism: Understanding Styles and Style. Change in Eighteenth-Century Instrumental Music»* i *College Music Symposium*, bind 20, nr. 1 (1980): 7-48.
* Churgin, Bathia. «New Facts in Sammartini Biography: The Authentic Print of the String Trios, Op. 7» i *Journal of the American Musicological Society* bind 20, nr. 1 (1967): 107-112.
* Churgin, Bathia. «The Symphonies of G. B. Sammartini. Vol I: The Early Symphonies by Giovanni Battista Sammartini: Bathia Churgin» i *Journal of the American Musicological Society* bind 26, nr. 1 (1973): 164-167.
* Sadie, Julie Anne (red.) *Companion to Baroque Music*. Los Angeles: University of California Press, 1990.
* Stauffer, George (red.) *The world of Baroque music: New perspectives.* Bloomington, Indiana University Press, 2006.
* Zohn, Steven. «The Baroque Concerto in Theory and Practice.» *The Journal of Musicology'', bind 26, nr. 4 (2009): 566-594.

## Eksterne lenker
* 
*
Blackbird

**«Blackbird»** er en sang som ble skrevet av Paul McCartney, men offisielt kreditert Lennon/McCartney. Sangen ble først utgitt 22. november 1968 av The Beatles på deres dobbeltalbum *[[The Beatles (White Album)|The Beatles]]* (også kalt *White Album*). Tre dager senere ble samme album utgitt i USA. Blackbird betyr svarttrost på norsk.

## Bakgrunn
McCartney skrev «Blackbird» på sin farm i Skottland, og fans som befant seg utenfor hans hjem i St John's Wood, fikk en engangs opplevelse av å høre McCartney fremføre sangen fra sitt musikkrom, med vinduene oppe, før den ble utgitt. I teksten stiller han seg solidarisk med fargede kvinner som kjemper for sine borgerrettigheter.
John Lennon bidro med en setning som han ikke husket da han ble intervjuet i 1980, men han mente det var en viktig setning.

Gitarspillet er inspirert av «Bourrée i E-moll» av Johann Sebastian Bach. I *Anthology* (DVD 4 episode 8) ser man et lite filmopptak av McCartney som fremfører «Blackbird» samtidig som han tramper takten med føttene. I et hjørne sitter Francie Schwartz som var hans kjæreste sommeren 1968.
Deler av dette filmopptaket kan man se på The Beatles' offisielle webside (mot slutten fra en presentasjon av innspillingen av *The Beatles (The White Album)*.

## Innspilling

McCartney var den eneste av gruppens medlemmer tilstede da «Blackbird» ble innspilt 11. juni 1968 i Abbey Road Studios nummer 2. Lennon var i samme bygning, men i nabostudioet, mens George Harrison og Ringo Starr var i California. Foruten McCartneys akustiske gitar og vokal, høres man lyden av hans føtter som tramper takten. Lyden av en svarttrost ble hentet fra lydarkivet til Abbey Road Studios. Versjonen som havnet på *The Beatles* var tagning 32, mens tagning 2 ble utgitt på *[[Anthology 3]]* i 1996. Her er det lett å høre at den *tikkende* lyden i bakgrunnen ikke stammer fra en metronom (jamnfør boka *The Beatles Recording Sessions*), men faktisk fra føtter som tramper takten. Gjentatte ganger faller nemlig denne lyden ut, noe en metronom ikke ville gjort.

## Musikere og instrumenter

*Paul McCartney: akustisk gitar, fot-tramp, vokal

«Blackbird» ble inkludert på samlealbumet *[[The Beatles' Ballads]]* (utgitt 1980).

På albumet *[[Love (album)|Love]]* (utgitt 2006) er «Blackbird» koblet sammen med «Yesterday». Siden sistnevnte sang er i f-dur, måtte studiopersonellet sakke ned «Blackbird» fra g-dur til f-dur slik at det ble en bra overgang. Kun instrumental del av «Blackbird» er med.

McCartney konsertdebuterte 9. september 1975 med «Blackbird» da hans band Wings spilte i Southampton.

## Konsertutgivelser med «Blackbird»

Utgivelsesdatoene er hentet fra Paul McCartneys offisielle webside, hvorav noen datoer ikke samsvarer med hva som blir oppgitt på den engelske utgaven av wikipedia. Ellers er versjonen på *Back in the U.S.* identisk med den som er på *Back in the World*.

## Referanser


## Eksterne lenker
* Sangteksten (presentert på The Beatles' offisielle webside)
Kosovos sikkerhetsstyrker

**Kosovos sikkerhetsstyrker** KSF (Albansk: *Forca e Sigurisë së Kosovës,[[Serbisk]]: Косовске безбедносне снаге/Kosovske bezbednosne snage*) er militæret til Kosovo og står til ansvar for å beskytte Kosovo sitt territorium og krisehjelp. Hovedmålet til KSF er forsvar, søk og redning, eksplosjonsfare og avhending av farlig materiale og brannslokking. KSFs sjef er generalløytnant Rrahman Rama.

I mars 2008 startet den NATO-ledet Kosovo styrken (KFOR) og Kosovo beskyttelse korpset (KPC) forberedelsene til dannelsen av KSF. Ifølge retningslinjene i Ahtisaari-planen har sikkerhetsstyrken tillatelse til å bære lette våpen. regjeringen i Kosovo og det internasjonale samfunnet planla å bringe styrken i tråd med NATO sinne standarder. Opptak og opplæring av personell begynte i begynnelsen av juni, da NATO-eksperter ankom Kosovo for å lede prosessen, og fra begynnelsen av desember 2008 begynte verving av kandidater mellom 18 og 30 år. I desember 2018 vedtok Kosovo sin forsamling lovgivning for å omdefinere KSF som en "profesjonell militærstyrke" og å opprette et forsvarsdepartement.
Drive My Car

**«Drive My Car»** er en sang av The Beatles som hovedsakelig ble skrevet av Paul McCartney med noe hjelp fra John Lennon. Den ble offisielt kreditert Lennon/McCartney. Sangen ble først utgitt 3. desember 1965 som åpningsspor på albumet *[[Rubber Soul]]* i Storbritannia. I USA ble den utgitt 20. juni 1966 på albumet *[[Yesterday and Today]]*; også her som åpningsspor.

## Bakgrunn

McCartney hadde hovedideen til «Drive My Car», og hadde melodien klar da han besøkte Lennon for å skrive den ferdig. Opprinnelig lød teksten «You can give me golden rings», som Lennon mislikte. Istedenfor falt de ned på «Drive my car» som (ifølge McCartney) er en gammel blues-eufemisme for å ha sex.

Før gitarsolo og i avslutningpartiet synger de «beep-beep-m-beep-beep-yeah» som sannsynligvis var myntet på «Beep Beep», en hit med The Playmates i 1958, som også var kjenningsmelodi for et barneprogram i BBC.

## Innspilling
Den første innspillingen med The Beatles som strakk seg til etter midnatt fant sted 13. oktober 1965 i Abbey Road Studios. George Harrison hadde lyttet en del på Otis Reddings soul-hit «Respect», og foreslo at de kunne gjøre om på riffet fra den sangen og bruke det som arrangement. Derfor ble det brukt en del tid på å øve inn dette i studio. De spilte inn fire tagninger av grunnkompet som besto av  trommer, bass, elektrisk gitar og tamburin. Kun siste tagning var en komplett gjennomgang. Da de skulle legge på flere instrumenter, slo Ringo Starr på en kubjelle, mens McCartney spilte piano i refrenget. McCartney var den mest fremtredende vokalisten med Lennon på harmoni. I refrenget ble også Harrison med på harmonivokal. Siste pålegg var gitarsolo, både i introduksjon og i instrumentalpartiet. I sistnevnte måtte de muligens stille inn opptakeren på lavere hastighet siden det var et krevende parti. Soloen ble forøvrig spilt av McCartney. På grunnkompet ble også gitaren spilt av McCartney, mens Harrison bidro med bass.

The Beatles spilte aldri «Drive My Car» på en offentlig konsert.

## Musikere og instrumenter

*Paul McCartney: elektrisk gitar, slide gitar, piano, vokal
*John Lennon: tamburin, harmonivokal
*George Harrison: bass, harmonivokal
*Ringo Starr: trommer, kubjelle

## Andre albumutgivelser hvor «Drive My Car» er inkludert
**[[1962–1966]]* &ndash; utgitt  2. april 1973 og  19. april 1973.
**[[Rock and Roll Music (album)|Rock and Roll Music]]* &ndash; utgitt 7. juni 1976.
* På albumet ''Love (utgitt 2006) ble «Drive My Car» samplet sammen med The Word og What You're Doing.

## Paul McCartneys konsertutgivelser av «Drive My Car»

McCartney konsertdebuterte med den 18. februar 1993 i Milano. Han åpnet med «Drive My Car» da han spilte i Super Bowl 6. februar 2005.

## Referanser
Egil Olsen (andre betydninger)

**Egil Olsen** er navnet til flere personer:

* Egil Roger «Drillo» Olsen – tidligere fotballspiller og trener
* Egil Olsen (Strømsgodset) – fotballspiller på Norges fotballandslag 
* Egil Olsen (musiker) – musiker fra Ørsta
Bilopillja

**Bilopillja** (ukrainsk: Білопілля; russisk:Белополье – *Belopolje*) er en by og administrativt senter for Bilopillja rajon i Sumy oblast nordøst i Ukraina. Den befinner seg nær Kursk oblast i Russland. Befolkningen var på  i 2005.

Bilipillja er vennskapsby med Arendal. 

## Referanser


## Eksterne lenker
*
Hemings þáttr Áslákssonar

**Hemings þáttr Áslákssonar** («Tåtten om Heming Aslakson») er en tått, en kort islendingesaga fra 1200-tallet. Historien foregår i Norge og på Island ca år 1046–1051 og handler om Hemings møte med kong Harald Hardråde. Sagaen har blitt beskrevet som en «oldnordisk udgave af Tell-legenden iblandet historiske begivenheder fra kong Harald hårderådes regeringstid».

Teksten er kjent fra Flateybok. Et mindre avsnitt av tåtten er også kjent under navnet Tosta þáttr. Varianter av sagnet om Heming er også kjent fra folkevisen *Heming og Harald kongjen* og fra det danske sagnet om Palnatoke.

## Referanser
It’s Kind of a Funny Story

***It's Kind of a Funny Story*** er en amerikansk dramakomedie fra 2010. Filmen er regissert av Anna Boden og Ryan Fleck, som også har skrevet manuset basert på romanen med samme navn av Ned Vizzini. Keir Gilchrist, Emma Roberts og Zach Galifianakis spiller hovedrollene.

## Handling
Craig (Keir Gilchrist) er en deprimert tenåring som legger seg selv inn på psykiatrisk avdeling grunnet selvmordstanker. Men når han kommer dit møter han mennesker i samme (og sågar verre) situasjon, som blant andre den jevngamle, selvdestruktive jenta Noelle (Emma Roberts) og småbarnsfaren Bobby (Zach Galifianakis), som hjelper ham til å oppdage at det finnes ting å leve for, som familie, venner og kjærlighet.

## Rolleliste

## Eksterne lenker
* 
*
Due Date

***Due Date*** er en komedie fra 2010. Filmen er regissert av Todd Phillips, og har Robert Downey jr. og Zach Galifianakis i hovedrollene.

## Handling
Peter Highman (Robert Downey jr.) må være i Los Angeles om fem dager for å være til stede under kona Sarahs (Michelle Monaghan) fødsel av deres førstefødte. Det ser ikke ut til å være noe problem da han bare skal ta flyet fra Atlanta. Men så skjer det utenkelige: etter at Ethan Tremblay (Zach Galifianakis), som sitter rett bak ham på flyet, bruker ordene "terrorist" og "bombe" på flyet, blir Peter skutt av en politimann om bord på flyet.

Peter og Ethan blir umiddelbart kastet ut, og Peters bagasje og lommebok blir igjen på flyet. Han ville helst unngått det, men det finnes ingen annen mulighet – han må sitte på med Ethan til Los Angeles. Det viser seg å bli en tur som består av katastrofe etter katastrofe, og Peter må frustrert se at muligheten til å være med Sarah under fødselen langsomt forsvinner i det fjerne.

## Rolleliste

## Eksterne lenker
* 
*
Waidmannslust

**Waidmannslust** er en ortsteil i Berlins bydel Reinickendorf.

## Geografi
Waidmannslust ligger vest for Lübars og er delt i to av gaten Waidmannsluster Damm. Den nordlige og vestlige del preges av villaer og landsteder som den tilgrensende Hermsdorf. I den østlige del (Rollberge-Siedlung) finnes høyhusbebyggelse som i den nærliggende Märkisches Viertel. 

## Historie
Området for Waidmannslust ble fra 1875 kjøpt og utbygget av skogeieren og kroverten Ernst Bondick. Navnet kommer av Bondicks eget vertshus med samme navn. *Waidmann* er tysk for jeger eller veidemann.

I 1884 fikk villaområdet et stoppested på Berlins nordbane, dagens Waidmannslust stasjon som trafikkeres av S-Bahnlinjene S1 og S85. Mellom 1908 og 1912 ble jernbanen bygget til et høyere nivå. Stasjonsbygningen og broen over Waidmannsluster Damm stammer fra denne tiden og er vernet som kulturminner.

Den evangeliske Königin-Luise-Kirche er fra 1913.

Etter den andre verdenskrigen ble det oppført en rekke bolighus for de franske okkupasjonsstyrkene i området. Gateskiltene med hvit skrift på blå bunn etter typisk fransk manér, stammer fra denne tiden.

## Bildegalleri

Fil:09012429 Berlin-Waidmannslust, Waidmannsluster Damm 152 001.jpg |Bolighus oppført 1886
Fil:09046232 Berlin-Waidmannslust, Dianaplatz 004.JPG |Dianaplatz ble anlagt 1900
Fil:09012060 Berlin-Waidmannslust, Hubertusstraße 5 003.jpg |Bolighus fra 1908
Fil:Bf-b-waidmannslust-gebaeude.JPG |Waidmannslust stasjon er fra 1910
Fil:09012467 Berlin-Waidmannslust, Zabel-Krüger-Damm 50-52 Waldshuter Zeile 009.JPG |Høyhus (Wohnsiedlung Rollberge) oppført 1969 til 1971 etter tegninger av Hans Scharoun


## Referanser



## Eksterne lenker
*
Chris Brunt

**Christopher «Chris» Brunt** (født 1984) er en nordirsk fotballtrener og tidligere fotballspiller som er midlertidig hovedtrener for den engelske klubben West Bromwich Albion FC.

## Referanser


## Eksterne lenker
*
Made in Germany 1995–2011

***Made in Germany 1995–2011*** er et samlealbum av det tyske Neue Deutsche Härte-bandet Rammstein. Albumet er en samling av noen av deres mest populære sanger gjennom tidene, samt en ny singel, «Mein Land». Albumet ble utgitt med seks forskjellige omslag (i likhet med bandets tidigere album *[[Sehnsucht (Rammstein-album)|Sehnsucht]]*), hvor hvert omslag viser en av bandmedlemmenes dødsmasker. Det finnes tre forskjellige versjoner av albumet: «Standard Edition» (1×CD), «Special Edition» (2×CD), og «Super Deluxe Edition» (2×CD + 3×DVD).

Singelen «Mein Land» ble utgitt den 14. november 2011 som en maxisingel og som en 7" vinyl, sammen med låten «Vergiss uns nicht» og remixer fra Bosshoss og Mogwai.

## Sporliste
Alle sanger er skrevet og komponert av Rammstein, med mindre annet er angitt. 

:;CD 1
# «Engel» – 4:23
# «Links 2-3-4» – 3:40
# «Keine Lust» – 3:42
# «Mein Teil» – 4:38
# «Du hast» – 3:54
# «Du riechst so gut» – 4:45
# «Ich will» – 3:39
# «Mein Herz brennt» – 4:41
# «Mutter» – 4:31
# «Pussy» – 3:58
# «Rosenrot» – 3:52
# «Haifisch» – 3:42
# «Amerika» – 3:47
# «Sonne» – 4:07
# «Ohne dich» – 4:31
# «Mein Land» (Mitt land) – 3:53
:;CD 2
# «Du riechst so gut '98» (Faith No More Remix) – 1:58
# «Du hast» (Jacob Hellner Remix) – 6:42
# «Stripped» (Johan Edlund Remix) – 4:22
# «Sonne» (Clawfinger Remix) – 4:09
# «Links 2-3-4» (WestBam Remix) – 3:40
# «Mutter» (Sono Remix) – 7:21
# «Feuer frei!» (Junkie XL Remix) – 4:10
# «Mein Teil» (Pet Shop Boys Remix) – 4:04
# «Amerika» (Olsen Involtini Remix) – 3:15
# «Ohne dich» (Laibach Remix) – 3:58
# «Keine Lust» (Black Strobe Remix) – 7:07
# «Benzin» (Meshuggah Remix) – 5:05
# «Rosenrot» (Northern Lite Remix) – 4:46
# «Pussy» (Scooter Remix) – 4:53
# «Rammlied» (Devin Townsend Remix) – 5:06
# «Ich tu dir weh» (Fukkk Offf Remix) – 6:08
# «Haifisch» (Hurts Remix) – 3:45

## Eksterne lenker
*
Tachocline

**Tachocline** er overgangsregionen mellom strålingsregionen i det indre av solen og den differensielt roterende ytre konveksjonssonen. Tachocline ligger i den ytre tredjedelen av solen (etter radius) og gjør at regionen får en høy skjærspenning når rotasjonshastigheten endres svært raskt. Begrepet *tachocline* ble til i en artikkel av Edward Spiegel og Jean-Paul Zahn i 1992 med analogi til termoklin.

## Referanser


## Litteratur
* Charbonneau, P., Christensen-Dalsgaard, J., Henning, R., Larsen, R.M., Schou, J., Thompson, M.J., Tomczyk, S., 1999a, “Helioseismic Constraints on the Structure of the Solar Tachocline”, *Astrophys. J.*, 527, 445-460, http://adsabs.harvard.edu/cgi-bin/bib_query?1999ApJ...527..445C.
* Basu, S., Antia, H.M., Narasimha, D., 1994, “Helioseismic Measurement of the Extent of Overshoot Below the Solar Convection Zone”, *Mon. Not. R. Astron. Soc.*, 267, 209-224, http://adsabs.harvard.edu/cgi-bin/bib_query?1994MNRAS.267..209B

## Eksterne lenker
* Avsnitt 3.2 fra Living Reviews in Solar Physics
Fatimas martyrium

**Fatimas martyrium** er en årlig sjiaislamsk markering til minne om profeten Muhammeds datter, Fatima az-Zahra. Seremoniene foregår i tyve dager i Jumada-l-Awwal. Fatima, som er kona til Ali ibn Abi Talib, er et ideal for muslimske kvinner på grunn av hennes religiøse dyder.

## Eksterne lenker
* The Life of Fatimah  
* Fatimah al-Ma`sumah (as): a role model for men and women  by Mohammad Hussein Fadlallah
* The world’s most outstanding Lady: Fatima az-Zahra’  by Naser Makarem Shirazi
* Fatima is Fatima by Ali Shariati
* Fatima (S.A) The Gracious by Abu Muhammad Ordoni
Correios

**Empresa Brasileira de Correios e Telégrafos** (portugisisk for «Det brasilianske post- og telegrafiselskap»), også kjent som **Correios**, er et brasiliansk statseid konsern med ansvar for postgangen i Brasil. Det er et av de største statseide konsern i Latin-Amerika, og har 115&nbsp;000 ansatte. Selskapet drives av samferdselsdepartementet.


Sede da ECT, 2006-07-29.jpg | Correios' hovedkontor i Brasília

## Eksterne lenker
*
Burnie (Tasmania)

**Burnie** er en kystby med rundt 20.000 innb. på nordvestkysten av Tasmania i Australia. Den ligger 296 kilometer nord for delstatshovedstaden Hobart.

Burnie ble bosatt i 1827 under navnet Emu Bay. Byen ble senere kalt opp etter William Burnie som var direktør for Van Diemen's Land Company i 1840-årene. 

Burnie er en av Australias største konteinerhavner og den havnen på Tasmania som er nærmest Melbourne på det australske fastlandet.
Guo Pu

**Guo Pu** (; født i 276 i Yuncheng i dagens provins Shanxi i Kina, død 324), stilnavn **Jingchun** (景纯), var en forfatter under Det østlige Jin-dynasti (317–420).

Guo Pu var en taoistisk mystiker, spåmann, kompilator av merkelige fortellinger, redaktør av gamle tekster, og lærd kommentator. Han var den første som kommenterte *[[Klassikeren om fjell og sjøer]]* og dermed antagelig, likesom Han-biografen Liu Xin, ansvarlig for at denne verdifulle mytologiske og religiøse tekst ble bevart for ettertiden. Guo Pu var sønn av en guvernør. Han skrev historiske verker, og *[[Begravelsesboken]]*, en tidlig kilde til fengshuilæren. Han kommenterte også en rekke Pre-Qin-verker, som:

**[[Erya]]*
**[[Shan Hai Jing]]* (山海經)
**[[Mutianzi Zhuan]]* (穆天子傳, Mùtiānzǐ Zhuàn)
**[[Xuanzhong Ji]]* (玄中記, Xuánzhōng Jì)

Han skal ha tilegnet seg spådomsevner. Selv om det er vanskelig å skjelne mellom legender og harde fakte om ham, kan det synes sikkert at han virket i Jianye, som i dag er Nanjing.

Da han spådde at en opprører ville lide nederlag, ble han drept av samme mann.

## Referanser


## Litteratur
* Volker Klöpsch og Eva Müller: *Lexikon der Chinesischen Literatur*. München, 2004
* Wei Fengjuan: "Guo Pu". *[[Encyclopedia of China]]* (Chinese Literature Edition), 1st ed.

## Eksterne lenker
* Qin Lore
* Guo Pu
* ''The Book of Burial''
Wu Xian

**Wu Xian** (kinesisk: 巫咸) var en kinesisk astronom som skal ha levd under Shangdynastiet (ca. 1600&ndash;1046 f.Kr.) i Kina.  

Han betraktes som en av de fremste av antikkwens kinesiske astronomer, ved siden av de bedre historisk belagte Gan De og Shi Shen, de to sistnevnte fra De stridende staters tid (403&ndash;221 f.Kr.).  Han er også blitt vist til som eksponent for en av «De tre stilene innen astronomisk tradisjon» på Dunhuangkartet som ble til under Tangdynastiet (618&ndash;907).

## Referanser
Vera (sang)

**«Vera»** er en sang av det britiske bandet Pink Floyd skrevet av Roger Waters for albumet deres *[[The Wall]]* i 1979. 

Kvinnen som sangtittelen refererer til er Vera Lynn, som var ei britisk sangerinne. 
Første tekststrofe, «Does anybody here remember Vera Lynn? Remember how she said that we would meet again some sunny day», refererer òg til en av de mest kjente sangene hennes «We'll Meet Again». Dette er en ironisk referanse siden verken Roger Waters eller hovedrollen i *The Wall*, Pink, vil få møte sin far igjen, som døde i krigen. Tekstlinjen «Vera, what has become of you?» kan tyde på at Vera Lynn selv, sammen med løftet hennes («We’ll meet again, don’t know where, don’t know when.»), har forsvunnet, som igjen kan tolkes som at alt håp er ute. Den kan også tolkes som at de vil møtes igjen i himmelen.

## Medvirkende
*David Gilmour – bass og akustisk gitar
*Roger Waters – vokal
*Richard Wright – synthesizer
*New York Orchestra

## Kilder
* Fitch, Vernon. The Pink Floyd Encyclopedia (3rd edition), 2005. ISBN 1-894959-24-8

## Eksterne lenker
*
Hindenburgdamm

**Hindenburgdamm** er et dike (kan også beskrives som molo med landfeste i begge ender, eller en fyllmassedam) som forbinder vadehavsøyen Sylt med fastlandet. Den trafikkeres med dobbeltsporet jernbane for biler og passasjerer mellom Westerland på Sylt og Niebüll på fastlandet. Demningen er ca. 11 km lang.

Demningen er oppkalt etter rikspresident Paul von Hindenburg, og ble bygget ut mellom 1923 og 1927 til en pris av 1700 riksmark pr. løpende meter. Fra 1932 ble trafikken lagt om til enkeltspors jernbane med biltransport, noe som har blitt fulgt opp med dobbeltspor og hyppige avganger. Ønske om utvidelse til bilvei er foreløpig ikke blitt oppfylt.

Før demningen kom, gikk trafikken over Tønder/ Højer – Munkmarsk med ferje. Den ble internasjonal ved at Højer ble dansk i 1920, slik at tyske passasjerer ble uleiliget. 

Demningen kuttet av en tidevannsstrøm, noe en antar kan ha medført store utglidninger av landmasser ved Hörnum helt syd på Sylt ved at strømmen måtte finne alternativt løp.

## Eksterne lenker
* Sylt Shuttle, biltoget til Sylt
William Gould

**William Gould** (født 16. april 1913 i Genève i Sveits, død 20. februar 1980 i Paris) var en fremmedlegionær fra andre verdenskrig. Han utmerket seg i slaget om Narvik i 1940, mottok Krigskorset og deltok i verdenskrigen på de frie franske styrkers side.

## Liv og virke
### Fremmedlegionær
Gold vervet seg i 1937 til den franske Fremmedlegionen. Han tjenestegjorde i 13e demi-brigade de Légion étrangère (13e DBLE) og var i 1940 stasjonert i Marokko. 

### Kampene om Narvik
Etter Tysklands angrep på Norge i april 1940 ble avdelingen sendt nordover med det franske ekspedisjonskorpset og landsatt ved Bjerkvik. Korporal Gould utmerket seg i slaget om Narvik ved å bringe sin sårede løytnant i sikkerhet til tross for tysk mitraljøseild. For dette ble han i norsk statsråd 20. mars 1942 tildelt Krigskorset.

Etter at de allierte styrkene ble trukket tilbake fra Norge, fylket Gould seg for De frie franske styrkers sak. 

### Senere krigstjeneste
Han tjenestegjorde senere i 1940 i Senegal, Kamerun og Gabon, og kjempet fra desember samme år mot italienerne i Eritrea. Deretter deltok han i kampen for å vinne Syria for De frie franske styrkene. Han deltok i krigen i Nord-Afrika og utmerket seg i 1942 i slagene ved Bir Hakeim og El Alamein. I 1943 ble han forfremmet til sersjant, så til sjefsersjant, og gikk befalskurs. I april 1944 deltok han i landgangen i Italia og utmerket seg igjen i strid. Gould deltok i august 1944 i landgangen i Provence og deltok i framrykkingen langs Rhône og i harde kamper i Vosges. Han rykket i september opp til sekondløytnant. I april 1945 deltok han i kamper i Alpene og utmerket seg igjen.

### Etterkrigstiden
Gold fikk i september 1945 fransk statsborgerskap. Han ble demobilisert i desember 1945 og var etter dette i reserven, fra 1951 som løytnant og fra 1954 som kaptein. I det sivile arbeidet han som gullsmed.

I tillegg til det norske Krigskorset var Gould offiser av Æreslegionen og medlem av Frigjøringsordenen. Han mottok Croix de guerre med fem anførsler og Médaille coloniale med spennene Erythrée 1941, Libye og Bir-Hakeim 1942.

Han er gravlagt på gravstedet i Saint-Michel i Hérault.

## Referanser
The Last Shot

***The Last Shot*** er en komedie fra 2004. Filmen er regissert av Jeff Nathanson, og har Matthew Broderick, Alec Baldwin og Toni Collette i hovedrollene. Den er basert på en artikkel skrevet av Steve Fishman, som igjen er en sann historie.

## Handling
Steven Schats (Matthew Broderick) tror han er verdens heldigste mann da en Hollywood-produsent sier seg villig til å produsere filmen hans. Det han ikke vet er at den nye produsenten hans, Joe Devine (Alec Baldwin), egentlig er en FBI-agent som er med på en undercoverjobb for å fange en stor mafialiga, og at filmen aldri skal lages. Imidlertid får Joe og hans medagenter mersmak på produsentjobben, og når Oscar-nominerte Emily French (Toni Collette) melder sin interesse for hovedrollen blir det fart på sakene. Men det er sterke krefter innad i FBI som ikke vil at filmen skal bli laget, fordi den koster for mye.

## Rolleliste

## Eksterne lenker
*
Bila Tserkva

**Bila Tserkva** (ukrainsk: *Бiла Церква*) er en by i Ukraina, som ligger cirka 80&nbsp;km sør for Kyiv. Byen har  innbyggere (2008).

Bila Tserkva ble grunnlagt i 1032 under Kievrikets tid. Fra 1363 tilhørte byen Storfyrstdømmet Litauen, og fra 1569 Polen. I 1795 kom byen under russisk overhøyhet.

## Forbrytelser mot menneskeheten i 1941
Under andre verdenskrig gjennomførte den tyske *[[Einsatzgruppe C]]* flere massakrer i Ukraina, blant annet i Babij Jar. I slutten av august 1941 ble en tropp fra *[[SS-Standartenführer]]* Paul Blobels *Sonderkommando 4a* beordret til å henrettet nær 100 jødiske barn ved arkebusering i Bila Tserkva. Den 29-årige *[[SS-Obersturmführer]]* August Häfner overvåket massehenrettelsen om ettermiddagen den 22. august 1941.

## Eksterne lenker
* 
* Belaja Zerkow: Die Ermordung von 90 Kindern (tysk)
* Kort vittnesmål av August Häfner (tysk)
Cannock

**Cannock** er en by i Staffordshire, England. Byen fungerer som administrasjonssenter i Cannock Chase-distriktet. Cannock hadde en befolkning på 29 018 innbyggere ved folketellingen i 2011.

## Kjente personer fra Cannock
* Elgar Howarth, (født 1935) komponist og dirigent
* Mel Galley, (1948–2008) gitarist
* Glenn Hughes, (født 1951) bassist (Deep Purple) og vokalist (Black Sabbath)

## Referanser


## Eksterne lenker
* 
* Domesday Reloaded , gjennomgang av Cannock i Domesday Book, BBC
* Cannock Wolves Supporters Club
* ConnectCannock, svært lokal blogg for området
Purin

**Purin** er en heterosyklisk organisk forbindelse dannet av en pyrimidinring og imidazolring. Stoffet er utgangspunkt for en rekke andre forbindelser kjent som **puriner**. Mange av disse har fysiologiske funksjoner.

Det finnes en lang rekke naturlig forekommende puriner, for eksempel nukleobasene adenin og guanin, som i DNA danner hydrogenbindinger med de komplementære pyrimidinene tymin og cytosin. Andre kjente eksempler på puriner er koffein, teofyllin, teobromin og urinsyre.
Cephise

***Cephise*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn ca. 40 millimeter), nokså kraftige, brune smygere. Antennene er spisse med en nokså lang "krok" i spissen. Forvingen har noen perlemorskinnende, hvite flekker.
Noen av artene har bakvingen trukket ut til en stjert.

## Utbredelse
Artene er utbredt i Sør- og Mellom-Amerika, fra Mexico til Brasil.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Cephise* Evans, 1952 
**************** *[[Cephise aelius]]* (Plötz, 1880)
**************** *[[Cephise burnsi]]* Austin & Mielke, 2000
**************** *[[Cephise callias]]* (Mabille, 1888)
**************** *[[Cephise cephise]]* (Herrich-Schäffer, 1869)
**************** *[[Cephise glarus]]* (Mabille, 1888)
**************** *[[Cephise guatemalensis]]* (Freeman, 1977)
**************** *[[Cephise impunctus]]* Austin & Mielke, 2000
**************** *[[Cephise malesedis]]* Austin & Mielke, 2000
**************** *[[Cephise mexicanus]]* Austin & Mielke, 2000
**************** *[[Cephise nuspesez]]* Burns, 1996
**************** *[[Cephise procerus]]* (Plötz, 1880)

## Kilder
* Brower, A.V.Z. og Warren, A. (2007) *Cephise* på *Tree of life* http://tolweb.org/Cephise/
* Markku Savela's Lepidoptera and some other life forms: Sjekkliste over artene. Hentet 18.5. 2012.

## Eksterne lenker
* 
* Butterflies of America - *Cephise* spp. http://www.butterfliesofamerica.com/L/t/Cephise_a.htm
Narcosius

***Narcosius*** er en slekt av sommerfugler som hører til familien smygere (Hesperiidae).

## Utseende
Store (vingespenn 55-75 millimeter), kraftige, mørke smygere. Kroppen og vingene er brunsvarte med en litt fettaktig eller mørkt blålig glans, noen hvite flekker på forvingen.

## Levevis
Larvene lever blant annet på busker og trær i erteblomstfamilien.

## Utbredelse
Artene er utbredt i Sør- og Mellom-Amerika, fra Mexico i nord til Rio Grande do Sul i sør, med de fleste av artene i Amazonas.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Eudaminae Mabille, 1877
*************** Slekten *Narcosius* Steinhauser, 1986 
**************** *[[Narcosius aulina]]* (Evans, 1952)
**************** *[[Narcosius colossus]]* (Herrich-Schäffer, 1869)
**************** *[[Narcosius dosula]]* (Evans, 1952)
**************** *[[Narcosius hercules]]* (Bell, 1956)
**************** *[[Narcosius mura]]* (Williams, 1927)
**************** *[[Narcosius narcosius]]* (Stoll, 1790)
**************** *[[Narcosius nazaraeus]]* Steinhauser, 1986 
**************** *[[Narcosius odysseus]]* Austin, 1996
**************** *[[Narcosius parisi]]* (Williams, 1927)
**************** *[[Narcosius pseudomura]]* Austin, 1996
**************** *[[Narcosius samson]]* (Evans, 1952)
**************** *[[Narcosius steinhauseri]]* Austin, 1996

## Kilder
* Brower, A.V.Z. og Warren, A. (2007) *Narcosius* på *Tree of life* http://tolweb.org/Narcosius/
* Markku Savela's Lepidoptera and some other life forms: Sjekkliste over artene. Hentet 18.5. 2012.

## Eksterne lenker
* 
* Butterflies of America – *Narcosius* spp. http://butterfliesofamerica.com/t/Narcosius_a.htm
Gemeinde (Tyskland)

**Gemeinde** (flertall: *Gemeinden*) er betegnelsen på den minste administrative enheten i Tyskland.

Gemeindene er territorialt definerte enheter i det politiske system, og er hjemlet i den tyske grunnloven (Grundgesetz)
En gemeinde kan etter grunnloven ikke gå konkurs.

En gemeinde har bestemmende myndighet over sitt område, og har juridiske rettigheter og plikter. Disse rettigheter og plikter innskrenkes av delstatens og den føderale statens rettsregler.

Flere gemeinder bidrar tilsammen til en Kreis eller en Landkreis, som er neste administrative enhet. Til denne regelen hører flere unntak. Noen mindre gemeinder uten egen forvaltning er slått sammen i et forbund som i sin tur tilhører en Kreis. Andre gemeinder, vanligvis byer, tilhører ingen Kreis, men kalles da ofte for kretsfri by.

## Se også
* Tysklands lokalforvaltning

## Referanser


## Eksterne lenker
*
Gjert E. Bonde

**Gjert Edvard Bonde** (1885–1966) var en norsk ingeniør og politiker. Han var en av ideologene i Samfundspartiet, som ble ledet av Bertram Dybwad Brochmann.

## Familie og yrke
Han ble født i Slagen som sønn av skipsreder Gjert Edvard Bonde (1835–1896) og hustru Julie Bernhardine Hauff (1848–1927).

Han studerte ingeniørfag ved Kristiania tekniske skole i Norge og ETH Zürich i Sveits. Han foretok også studiereiser til Sverige, Tyskland, Frankrike og Italia.

Bonde var bygningskonduktør i 1906 og anleggsingeniør ved kraftanlegget Vemork ved Rjukan fra 1907 til 1916. Fra 1916 var han rådgivende ingeniør med bosted på Voss og kontor i Bergen, og hadde reguleringsplaner for småbyer som sin spesialitet. Han flyttet etter hvert til Bergen. Han var også ansatt i Statens veivesen, i vitenskapelig arbeid og ved et arkitektkontor i ett år. Han var en flittig skribent i *[[Teknisk Ukeblad]]*.

Han giftet seg i 1918 med Julie Cecilie Hopstock fra Vik i Sogn. Han ble enkemann i 1951, og giftet seg på nytt i 1952 med Agda Gohde.

## Politisk arbeid
Bonde ble sterkt grepet av Bertram Dybwad Brochmanns foredrag i Bergen i 1928–1929. Brochmann dannet i 1933 sitt eget parti, Samfundspartiet, der Bonde satt i landsstyret i alle år. Bonde beskrev i 1936 partiet som «et oplysningsparti og et radikalt, konservativt fremskrittsparti».

Bonde var Samfundspartiets 1. vara til Stortinget fra Bergen i perioden 1934–1936, etter at Brochmann ble sensasjonelt innvalgt. I 1934 var Bonde innkalt som vara, og han ble den eneste representanten som stemte imot steriliseringsloven av 1934, som åpnet for å tvangssterilisere tatere, psykisk syke og personer med «særlig mangelfullt utviklede sjelsevner». I odelstingsdebatten uttalte han: «Jeg finner at dette forslaget som i dag er lagt frem for Odelstinget, er et av de farligste lovforslag som overhodet har sett dagens lys i landet.»

Bonde fungerte også som bestyrer i Det Frie Samfunds Forlag, som Brochmann grunnla, fra opprettelsen i 1929 og redaktør i den tilknyttede avisen *Samfundsliv* fra 1933 til 1939. Som redaktør ble han i 1938 tiltalt for en artikkel som han mente skulle verne om grunnloven og forsvare melkebøndene i Fana mot politiets opptreden. Han ble idømt 300 kroner eller 21 dagers fengsel samt saksomkostninger. Han var redaktør i *Det Nye Samfund* 1958–1959 og i *Det Nye Samfundsliv* 1959–1963.

Bonde utgav også flere bøker og artikler, deriblant en grundig redegjørelse for Brochmann og Samfundspartiets økonomiske politikk, som utkom like før hans død.

Et arkiv etter Gjert E. Bonde og hans politiske virksomhet oppbevares ved Riksarkivet.

## Referanser


## Eksterne lenker
*
Vinne

**Vinne** er ei bygd, et sogn, og en skolekrets i Verdal, Trøndelag.

Innbyggertallet i bygda er på omtrent  (2002). 

## Beliggenhet
Bygda grenser til Fætta i nordvest, med E6 som skillelinje, til Ørmelen i nord, til Verdalsøra i nord over elva, til Ness i øst langs Lennesvegen, til Tromsdalen i sørøst ved Ravlo og til Levanger kommune i sør og vest langs Rinnelva. Grensen mellom Vinne og Ness kan oppleves diffus ettersom det ikke er noen klar endring i landskapet, begge bygdene er i grenseområdet karakterisert av flate jordbruksstrøk. Istedet for et landskapsskille, er det et kirkelig skille mellom bygdene. Vinne har fått navn etter kirkens menighet, altså folket som sokner til kirken på Vinne. Gårdene øst for Rinnelva til og med Kålen og gårdene langs Rossvollvegen regnes som tilhørende Vinne, mens gårdene langs Lennesvegen og østover regnes som en del av Ness, og sokner til Stiklestad kirke. Rossvollgrenda soknet tidligere til Stiklestad, men ble overført til Vinne av Kirke og undervisningsdepartementet i 1980 ved brev til Nidaros stiftsdireksjon. Mangelen på vesentlig landskapsforskjelll mellom Vinne og Ness medførte Vinne sammen med nedre Ness, t.o.m. Sundby og Melby, utgjorde Råbyggja skipreide i Verdalsfylke.

## Samfunnsstruktur

### Boligbebyggelse
De fleste av innbyggerne bor i boligfelt i Bergshaugen, Brannan, Baglan og Brauta. I tillegg er det spredt bebyggelse med både gårder og eneboliger. Vinne skolekrets omfatter Vinne, Fætta, Rindsem, Ravlo, Stamphusmyra, Kjæran og de fire boligfeltene.

### Kirke
Vinne kirke ligger på Vinne og er stedets sognekirke. Vinne kirke ble innviet i 1817. Kirka tok navnet etter gården som gav bort jord for reisning av ny kirke, etter at Halle kirke på Hallbakkan ble truffet av lynet og brant ned.

### Uformelle stedsnavn
Bygda har to steder som på folkemunne er oppkalt etter konfliktområder. Brauta kalles Etiopia på grunn av store konflikter i området samstundes med den etiopiske borgerkrigen. Likedan kalles nabolaget langs Jamtlandsvegen, like øst for samfunnshuset for Korea, etter koreakrigen.

### Jernbane
Ved Vinne ligger jernbaneholdeplassen Bergsgrav holdeplass på Nordlandsbanen.

### Skoler og barnehager
Vinne skole, med 1.–7. klassetrinn og skolefritidsordning ligger på Baglan i tilknytning til tettstedet Verdal, med Vinne barnehage like i nærheten. I skolens nærområde er det gressbane med løpebane, tennisbane, ballbinge og aktivitetspark. Vinne skole ble besluttet sammenslått med Ness oppvekstsenter i 2017, og skolen ble midlertidig flyttet til Ness i august 2019, mens Vinne skole rehabiliteres. Kanutten barnehage holder til i lokalene til gamle Vinne skole. 

### Kulturliv
Vinne har mange organisasjoner som på frivillig basis gir tilbud til barn, unge og voksne. På Hello er det lysløype med skihytte. Vinne har to korps; Vinne skolemusikkorps, som ble stiftet i 1953, og Vinne musikkorps, som ble stiftet i 1893. 

## Kulturminner
Det er helleristninger både på Berg og på Baglan, noe som viser at bosettinga i området er gammel.

## Referanser


## Litteratur
*
*
Typhedanus

***Typhedanus*** er en slekt av sommerfugler som hører til familien smygere (Hesperiidae).

## Utseende
Middelsstore (vingespenn 40-50 millimeter), brune smygere. Noen arter har bakvingene trukket ut til stjerter. Oversiden er gjerne ensfarget brun bortsett fra at bakvingenes bakkant kan være lysere, undersiden er mer spraglete.

## Levevis
I alle fall noen av artene lever på tørr buskmark (chaparral) der larvene utvikler seg på busker i erteblomstfamilien.

## Utbredelse
Artene er utbredt i Sør- og Mellom-Amerika, noen går nord til det sørvestlige USA.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien smygere, Hesperiidae
************** Eudaminae Mabille, 1877
*************** Slekten ***Typhedanus*** Butler, 1870 
**************** *[[Typhedanus ampyx]]* (Godman & Salvin, 1893)
**************** *[[Typhedanus aziris]]* (Hewitson, 1867)
**************** *[[Typhedanus crameri]]* McHenry, 1960
**************** *[[Typhedanus cursinoi]]* Mielke, 1979
**************** *[[Typhedanus eliasi]]* Mielke, 1979
**************** *[[Typhedanus galbula]]* (Plötz, 1880)
**************** *[[Typhedanus optica]]* Evans, 1952
**************** *[[Typhedanus salas]]* Freeman, 1977
**************** *[[Typhedanus stylites]]* (Herrich-Schäffer, 1869)
**************** *[[Typhedanus umber]]* (Herrich-Schäffer, 1869)
**************** *[[Typhedanus undulatus]]* (Hewitson, 1867)

## Kilder
* Brower, A.V.Z. og Warren, A. (2007) *Typhedanus* på *Tree of life* http://tolweb.org/Typhedanus/
* Markku Savela's Lepidoptera and some other life forms: Sjekkliste over artene. Hentet 18.5. 2012.
* Butterflies and Moths of North America – *Typhedanus undulatus* http://www.butterfliesandmoths.org/species/Typhedanus-undulatus

## Eksterne lenker
* 
* Butterflies of America – *Typhedanus* spp. http://butterfliesofamerica.com/t/Typhedanus_a.htm
Luftkurort

**Luftkurort** (luftkursted eller -by) er en tysk benevnelse for steder som har luft som regnes som ekstra helsebringende. Mens spa dreier seg om vann, gjerne i form av kurbad eller mineral-/gytjebehandling, handler en luftkurort bare om luft og spasermuligheter. De tyske byene Niebüll i Schleswig-Holstein og Sankt Andreasberg i Harzfjellene er eksempler.

Betegnelsen kan dreie seg om kystbyer, men også innlandssteder som er lite berørt av sivilisasjonens forurensningskilder. Steder som har oppnådd benevnelsen blir jevnlig kontrollert. Innlosjeringsbedrifter får rett til å ta kurstedspris for overnattinger.

Tanken om luftkurer har også satt spor i Norge, med høyfjells- og fjordsanatorier for tuberkuløse og lungesvake, der Harastølen i Sogn er velkjent.

## Referanser
Chen Jingrun

**Chen Jingrun** (, født 22. mai 1933 i Fuzhou i Kina; død 19. mars 1996) var en kinesisk matematiker kjent for vesentlige bidrag innen den analytiske tallteori. Han regnes som en av Kinas fremste matematikere.

## Biografi
Chen studerte matematikk ved Universitetet i Xiamen og ble deretter skolelærer ved 4. middelskole i Beijing.  Etter kort tid ble han oppsagt som uegnet, men ble plukket opp som ansatt ved universitetet i Xiamen. 

Der studerte han boken *Additive Theory of Prime Numbers* av Hua Luogeng, noe som avfødte noen studier som han sendte til Hua. Han deltok på årsmøtet for kinesiske matematikere i 1956 og ble året etter Huas assistent ved Academia Sinica. Etter kulturrevolusjonen, som han led under, ble han i 1978 forskningsprofessor ved Academia Sinica, og ble selv innvalgt i akademiet i 1980.

Chen arbeidet blant annet med tvillingprimtallsformodningen, Warings problem, Goldbachs formodning og Legendres formodning, videreutviklet derved den analytiske tallteori.

## Noen publikasjoner

* *On the representation of a large even integer as the sum of a prime and a product of at most two primes.* i: *Kexue Tongbao.* Bind 17, 1966, s. 385–386 (kin.)
* *On the representation of a large even integer as the sum of a prime and a product of at most two primes.* i: *Scientia Sinica*. Bind 16, 1973, s. 157–176.

## Referanser


## Litteratur
* Pan Chentong og Wang Yuan: *[https://web.archive.org/web/20120212183754/http://www.numbertheory.org/obituaries/OTHERS/chen/ Chen Jingrun: a brief outline of his life and works].* i: *Acta Math. Sinica (NS).* Bind 12, 1996, s. 225–233.

## Eksterne lenker
* Chen Jingrun hos *Chinese Institute of Mathematics,* 2003 (kinesisk, Internet Archive)